open-index/open-wikipedia-markdown huggingface dataset:
Ντέζιο

Το **Ντέζιο** (ιταλ. *Desio*) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας.

## Ιστορία
Το 1277 η πόλη υπήρξε το θέατρο της ομώνυμης Μάχης του Ντέζιο ανάμεσα στις οικογένειες των Βισκόντι και των ντέλλα Τόρρε για την κυριαρχία επί του Μιλάνου, Μόλις στις 24 Φεβρουαρίου 1924 το Ντέζιο έλαβε τον τιμητικό τίτλο της «πόλεως», με βασιλικό διάταγμα.

Η πόλη είναι επίσης γνωστή ως η γενέτειρα του Πάπα Πίου ΙΑ΄ και του ποδοσφαιριστή Μάρκο Σπορτιέλλο.

Το 1944 έγινε αεροπορικός βομβαρδισμός του Ντέζιο από την αμερικανική αεροπορία, που σκότωσε μεταξύ άλλων την εβραϊκής καταγωγής Ιταλίδα υψίφωνο τραγουδίστρια της όπερας Τζουζεππίνα Φίντσι-Μαγκρίνι.

Στις 20 Νοεμβρίου 1998 ιδρύθηκε στην πόλη το Κέντρο Διεθνών Μελετών και Τεκμηριώσεως «Πίος ο 11ος».

Αξιοθέατο δίπλα στην πόλη αποτελεί η Βίλα Τιττόνι Τραβέρσι του 18ου αιώνα.

## Παραπομπές


Ντεζι
Κασσάνο Μανιάγκο

Το **Κασσάνο Μανιάγκο** (ιταλικά: *Cassano Magnago*) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Βαρέζε
Βεντιμίλια

Η **Βεντιμίλια** (, ) είναι παραθαλάσσια πόλη, θέρετρο και δήμος (*[[comune]]*) της Επαρχίας της Ιμπέρια, στη Λιγουρία της βορειοδυτικής Ιταλίας. Ο πληθυσμός της το 2017 εκτιμήθηκε σε 24.120 κατοίκους. Βρίσκεται 130 χιλιόμετρα νοτιοδυτικά της Γένοβας και απέχει μόλις 7 χιλιόμετρα από τα γαλλοϊταλικά σύνορα και τη γαλλική πόλη Μαντόν, πάνω στον Κόλπο της Γένοβας. Διαθέτει ένα μικρό λιμάνι στο στόμιο του ποταμού Ρόια, ο οποίος διασχίζει την πόλη διαιρώντας τη σε δύο μέρη. Η όλη αστική περιοχή της Βεντιμίλια έχει πληθυσμό περίπου 55.000 κατοίκους.

## Ετυμολογία
Η ονομασία *Ventimiglia* προέρχεται από την αρχαία ονομασία της πόλεως *Album Intimilium*, που αργότερα παρεφθάρηκε διαδοχικώς σε *Albintimilium*, *Vintimilium* και τελικώς *Ventimiglia*. Η ταυτοτική σχεδόν ομοιότητα με την ιταλική φράση *venti miglia* (= «είκοσι μίλια») είναι τελείως συμπτωματική, παρά το γεγονός ότι η πόλη απείχε σχεδόν ακριβώς 20 μίλια ξηράς από τα γαλλοϊταλικά σύνορα μεταξύ του 1388 και του 1860.

## Οικονομία
Η οικονομία της πόλεως βασίζεται πλέον στον τουρισμό, ενώ συνεχίζονται οι παραδοσιακές ασχολίες της ανθοκομίας και της ελαιοκαλλιέργειας.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σσ. 298-299

Κατηγορία:Δήμοι της Επαρχίας της Ιμπέρια
Βαράτσε

Το **Βαράτσε** (ιταλικά: *Varazze*, λιγυριανά: *Väze*) είναι παραθαλάσσια πόλη και δήμος (*[[comune]]*) της Επαρχίας της Σαβόνας, στη Λιγουρία της βορειοδυτικής Ιταλίας. Ο πληθυσμός της το 2019 ήταν 12.953 κάτοικοι. Η πόλη, που δεν πρέπει να συγχέεται με το Βαρέζε (το οποίο είναι αρκετά βορειότερα, στη Λομβαρδία), βρίσκεται 30 χιλιόμετρα δυτικά της Γένοβας και 11 χιλιόμετρα βορειοανατολικά της Σαβόνας. Η οικονομία του Βαράτσε βασίζεται στο ναυπηγείο της, τη μαρίνα της και τον τουρισμό. 

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 783

Κατηγορία:Δήμοι της Επαρχίας της Σαβόνα
Κοινότητα Πεζών

Η **Κοινότητα Πεζών** είναι κοινότητα του δήμου Αρχανών - Αστερουσίων και της τέως Επαρχίας Πεδιάδος στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 161Α - 16/08/1928 σύμφωνα με την οποία ο οικισμός Πεζά ορίστηκε έδρα της. Περιλαμβάνοντας μόνον την έδρα της, η κοινότητα 441 κατοίκους, σύμφωνα με την απογραφή του 2011.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Μπέρκη. 

## Πληθυσμός

## Κοινοτάρχες Πεζών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πεζών.

## Παραπομπές


Κατηγορία:Δήμος Αρχανών - Αστερουσίων
Κοινότητα Πύργου Μονοφατσίου

Η **Κοινότητα Πύργου** είναι κοινότητα του δήμου Αρχανών - Αστερουσίων και της τέως Επαρχίας Μονοφατσίου στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 27Α - 31/01/1925 σύμφωνα με την οποία ο οικισμός Πύργος ορίστηκε ως έδρα της κοινότητας. Εκτός από την έδρα της, η κοινότητα περιλαμβάνει και τους οικισμούς Μουρνιά και Πρινιάς. Η απογραφή του 2011 αναφέρει: 

* Μουρνιά, η (23)
* Πρινιάς, ο (10)
* Πύργος, ο (951)

Συνολικά η κοινότητα έχει 984 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Βασίλειο Λεντιδάκη.

## Πληθυσμός

## Κοινοτάρχες Πύργου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας.

## Παραπομπές


Κατηγορία:Δήμος Αρχανών - Αστερουσίων
Κοινότητα Αρχανών

Η **Κοινότητα (Επάνω) Αρχανών** είναι κοινότητα του δήμου Αρχανών - Αστερουσίων στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 27Α - 31/01/1925 σύμφωνα με την οποία ο οικισμός Επάνω Αρχάναι ορίστηκε ως έδρα της κοινότητας. Εκτός από την έδρα της, η κοινότητα  περιλαμβάνει και τους οικισμούς Βαθύπετρο και Καρνάρι. Η απογραφή του 2011 αναφέρει:

* Βαθύπετρο, το (13)
* Επάνω Αρχάνες, οι (3.969)
* Καρνάρι, το (14)

Συνολικά η κοινότητα έχει 3.996 κατοίκους.

Η Κοινότητα εκπροσωπείται από επταμελές Συμβούλιο με επικεφαλής τον Πρόεδρο κ. Μύρωνα Χιλετζάκης.

## Πληθυσμός

## Κοινοτάρχες / Δήμαρχοι Αρχανών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι / Δήμαρχοι των Αρχανών.

## Παραπομπές


Κατηγορία:Δήμος Αρχανών - Αστερουσίων
Ιππολόχος της Λυκίας

Στην Αρχαία ελληνική μυθολογία ο *"Ιππολόχος"* ήταν πρίγκιπας από την Λυκία γιος του Βελλεροφόντη και της Φιλονόης, κόρης του βασιλιά Ιοβάτη ή Αλκιμέδουσας ή Αντίκλειας ή Κασσάνδρας. Τα αδέλφια του ήταν ο Ίσανδρος, η Λαοδάμεια ή Ιπποδάμεια ή Δηιδάμεια και ο γιος του ή θετός γιος του ήταν ο Γλαύκος του Ιππολόχου (δεν συγχέεται με τον Κορίνθιο βασιλιά Γλαύκο του Σισύφου που ήταν πατέρας ή θετός πατέρας του Βελλεροφόντη). Ο Ιππόλοχος έστειλε τον γιο του Γλαύκο στον Τρωικό Πόλεμο και έγινε ένας από τους πιο διακεκριμένους Έλληνες αρχηγούς, όπως γράφει ο Γλαύκος :

*"Ο πατέρας που με γέννησε ο Ιππόλοχος με έστειλε να πολεμήσω στην Τροία και με πρόσταξε να διακριθώ σαν ένας από τους πιο ηρωικούς αρχηγούς, να μην ντροπιάσω τους προγόνους μου ήταν οι ευγενέστεροι στην Εφύρα και στην Λυκία"*.

## Γενεαλογία

## Παραπομπές


## Πηγές
*Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921
*Diodorus Siculus, The Library of History translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
*Diodorus Siculus, Bibliotheca Historica. Vol 1-2. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. Greek text available at the Perseus Digital Library.
*Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924.
*Homer, Homeri Opera in five volumes. Oxford, Oxford University Press. 1920.
*Pseudo-Clement, Recognitions from Ante-Nicene Library Volume 8, translated by Smith, Rev. Thomas. T. & T. Clark, Edinburgh. 1867. Online version at theio.com

Κατηγορία:Πρόσωπα της ελληνικής μυθολογίας
Κατηγορία:Λυκία
Άνω Καλλινίκη Φλώρινας

Η **Άνω Καλλινίκη** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Κάτω Κλεινών, του  δήμου Φλώρινας, της περιφερειακής ενότητας (τέως νομού) Φλώρινας, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Φλωρίνης, στο γεωγραφικό διαμέρισμα Μακεδονίας.
## Γεωγραφία
Η Άνω Καλλινίκη είναι ορεινό χωριό στο βόρειο τμήμα του νομού Φλωρίνης. Βρίσκεται πάνω στην επαρχιακή οδό Φλώρινας-Νίκης (Ε 65) και κοντά στις όχθες του Παλαιορέματος (Καλλινικιώτικου Ρέματος), σε μέσο σταθμικό υψόμετρο 605. Απέχει 10 χλμ. περίπου Β. της Φλώρινας. Η τοπική κοινότητα Άνω Καλλινίκης είναι χαρακτηρισμένη ως αγροτικός ημιορεινός οικισμός, με έκταση 10,602 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Άνω Κάλενικ* και ορίστηκε έδρα της ομώνυμης κοινότητας του νομού Φλωρίνης. Το 1926 μετονομάστηκε σε *Άνω Καληνίκη* και το 1940 σε *Άνω Καλλινίκη*. Με το ΦΕΚ 244Α - 04/12/1997 αποσπάστηκε από την κοινότητα Άνω Καλλινίκης και προσαρτήθηκε στον δήμο Κάτω Κλεινών. Με το ΦΕΚ 87Α - 07/06/2010 αποσπάστηκε από τον δήμο Κάτω Κλεινών και προσαρτήθηκε στον δήμο Φλωρίνης.
## Αξιοθέατα
*Ο ναός του Αγίου Νικολάου στο κέντρο του οικισμού
*Ο ναός του Προφήτη Ηλία, στη νότια έξοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Κορφές», τεύχος 119
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.youtube.com/watch?v=ph5ZwGluBjc

Κατηγορία:Δήμος Φλώρινας
Κατηγορία:Χωριά της περιφερειακής ενότητας Φλώρινας
Κοινότητα Αγίων Δέκα Ηρακλείου

Η **Κοινότητα Αγίων Δέκα** είναι κοινότητα του δήμου Γόρτυνας και της τέως Επαρχίας Καινουργίου στην περιφερειακή ενότητα Ηρακλείου της Κρήτης, ο οποίος συστάθηκε το 1925 με το ΦΕΚ 27Α - 31/01/1925 σύμφωνα με έδρα τον οικισμό Άγιοι Δέκα. 

Εκτός από την έδρα της, η κοινότητα περιλαμβάνει και τον οικισμό Βουρβουλίτης.

## Πληθυσμός

## Κοινοτάρχες Αγίων Δέκα
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγίων Δέκα.

## Παραπομπές


Κατηγορία:Δήμος Γόρτυνας
Χέρριτ Μπάττεμ

δεξιά|μικρογραφία| Ο ψαροπώλης
**Ο Χέρριτ Μπάττεμ** (Gerrit Battem ή Gerard van Battum, περίπου 1636 - 24 Οκτωβρίου 1684 (ταφή)) ήταν Ολλανδός τοπιογράφος.

## Βιογραφία
Ο Άρνολντ Χαουμπράκεν αναφέρει σχέδια του Μπάττεμ στο σπίτι του προστάτη του Γιόνας φαν Βίτσεν (Jonas van Witsen) του Άμστερνταμ, ο οποίος τα αγόρασε για 1300 φιορίνια μαζί με έγχρωμα σχέδια του Άντριεν φαν Οστάντε τη δεκαετία του 1670 

Σύμφωνα με το RKD, ήταν γιος του ζωγράφου Χέρριτ Μπάττον και θετός γιος του Γιάκομπ ντε Φιλέιρς (Jacob de Villeers).  Η μητέρα του, Ελίζαμπετ Φουρνέριους   ήταν πιθανώς η θεία του ζωγράφου Άμπραχαμ Φουρνέριους (Abraham Furnerius_, με τον οποίο έκανε ταξίδι κατά μήκος του Ρήνου την περίοδο 1650-1654. 

Ο Μπάττεμ γεννήθηκε και πέθανε στο Ρότερνταμ, όπου και κυρίως δραστηριοποιήθηκε. Για τρία χρόνια εργάστηκε στην Ουτρέχτη και το ταξίδι του κατά μήκος του Ρήνου μπορεί να αποτέλεσε μεγάλη έμπνευση για τα θέματά του. Ζωγράφισε προοπτικές απόψεις, ορεινά τοπία με βοσκούς, ληστές κ.λπ., καθώς και χειμερινές σκηνές. Ζωγράφιζε τν ίδια εποχή με τον Σνέλλινγκς (Snellings), αλλά το ύφος της ζωγραφικής του είναι πιο ευρύ και πιο τολμηρό. Στη δεκαετία του 1670 λέγεται ότι ζωγράφισε επίσης μορφές στα τοπία του Γιάκομπ φαν Ράουσντελ, αν και κάποιοι αμφιβάλλουν για αυτό. 

Μεγαλύτερη αξία από τους πίνακες του καλλιτέχνη έχουν τα σχέδιά του, τα οποία είναι ανώτερα σε ποιότητα, και τα οποία αγοράστηκαν ακριβά για να κοσμήσουν τις πρώτης τάξεως συλλογές.

## Δείτε επίσης
* Κατάλογος Ολλανδών ζωγράφων

## Παραπομπές


## Πηγές
*(Ολλανδικά) Adriaan en Izaak van Ostade Biography in De groote schouburgh der Nederlantsche konstschilders en schilderessen (1718) by Arnold Houbraken, courtesy of the Digital library for Dutch literature
* Ο Χέρριτ Μπάττεμ στο RKD

## Εξωτερικοί σύνδεσμοι
* 

Κατηγορία:Ολλανδοί ζωγράφοι της Χρυσής Εποχής
Κοινότητα Μιαμούς

Η **Κοινότητα Μιαμούς** είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης, ο οποίος συστάθηκε το 1925 με το ΦΕΚ 27Α - 31/01/1925 σύμφωνα με έδρα τον οικισμό Μιαμού. Εκτός από την έδρα της, η κοινότητα περιλαμβάνει και τους οικισμούς Αγία Μαρίνα, Δυσκός, Κρότος, Λέντας και Παπαδογιάννης. Η απογραφή του 2011 αναφέρει: 

* Αγία Μαρίνα, η (0)
* Δυσκός, ο (23)
* Κρότος, ο (88)
* Λέντας, ο (80)
* Μιαμού, η (96)
* Παπαδογιάννης, ο (19)

Συνολικά η κοινότητα έχει 306 κατοίκους.

Η Κοινότητα εκπροσωπείται από τριμελές Συμβούλιο με επικεφαλής τον Πρόεδρο κ. Μιχαήλ Σφυριδάκη.

## Κοινοτάρχες Μιαμούς
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μιαμούς.

## Παραπομπές


Κατηγορία:Δήμος Γόρτυνας
Κοινότητα Σταβιών

Η **Κοινότητα Σταβιών** είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 27Α - 31/01/1925 σύμφωνα με τον οποίο ο οικισμός Στάβιες ορίστηκε έδρα της κοινότητας. Το 1940 μετά την διόρθωση του οικισμού σε Στάβιαι μετονομάστηκε και η κοινότητα. Εκτός από την έδρα της η κοινότητα περιλαμβάνει και τους οικισμούς Άγιος Ιωάννης, Ακάμωτος, Καπετανιανά και Φουρνοφάραγγον. Η απογραφή του 2011 αναφέρει:

* Άγιος Ιωάννης, ο (68)
* Ακάμωτος, η (14)
* Καπετανιανά, τα (80)
* Στάβιες, οι (211)
* Φουρνοφάραγγο, το (150)

Συνολικά η κοινότητα έχει 523 κατοίκους.

Η Κοινότητα εκπροσωπείται από τριμελές Συμβούλιο με επικεφαλής τον Πρόεδρο κ. Γεώργιο Καραταράκη.

## Κοινοτάρχες Σταβιών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Σταβιών.

## Παραπομπές


Κατηγορία:Δήμος Γόρτυνας
Κέικ της Βασίλισσας Ελισάβετ

μικρογραφία
Το **Κέικ της Βασίλισσας Ελισάβετ** (αγγ.: *Queen Elizabeth cake*) είναι ένα ελαφρώς γλυκό, υγρό και χαμηλών λιπαρών κέικ χουρμάδων, που ολοκληρώνεται με μια καστανή ζάχαρη, βούτυρο και μείγμα ψημένης καρύδας . Το "Κέικ της Βασίλισσας Ελισάβετ" πήρε το όνομά του από τη Βασίλισσα του Καναδά, Ελισάβετ Β', και μπορεί να φτιάχτηκε για πρώτη φορά το 1953 για τη στέψη της. Μια άλλη αναφορά υποστηρίζει ότι επινοήθηκε για τη στέψη του Βασιλιά Γεωργίου ΣΤ' το 1937 και της Βασίλισσας Ελισάβετ, της Βασίλισσας Μητέρας . Παρά την άστατη προέλευσή του, το επιδόρπιο κέρδισε εθνική δημοτικότητα τη δεκαετία του 1950 και παραμένει βασικό προϊόν του Καναδά .

## Επισκόπηση
Η Βασίλισσα Ελισάβετ είναι ένα επιδόρπιο κέικ που παρασκευάζεται με ζάχαρη, αλεύρι, χουρμάδες, αυγά και βούτυρο και ολοκληρώνεται με ένα ζαχαρούχο γλάσο εμποτισμένο με τριμμένη καρύδα .    Η τούρτα πήρε το όνομά της από την Ελισάβετ Β' .   Είναι ένα δημοφιλές κέικ στον Καναδά.  Η επικάλυψη καρύδας παρασκευάζεται με ψήσιμο ή ψήσιμο στη σχάρα.  Το γλάσο παρασκευάζεται χρησιμοποιώντας βάση καραμέλας.  Οι χουρμάδες που χρησιμοποιούνται είναι ψιλοκομμένοι,  και δίνουν στην τούρτα ένα σκούρο χρώμα. Ψιλοκομμένα καρύδια ή άλλα είδη ξηρών καρπών χρησιμοποιούνται μερικές φορές πάνω από το κέικ.    Είναι χαμηλό σε λιπαρά σε σύγκριση με άλλα κέικ,  και έχει μια υγρή σύσταση.  Μερικές φορές σερβίρεται συνοδευόμενο από τσάι.  Το κέικ είναι κοινό στις αγορές των αγροτών και στις πωλήσεις αρτοποιίας.  Μερικές φορές αγοράζεται σε ζαχαροπλαστεία στον Καναδά.

## Ιστορία
μικρογραφία
Μία εκτίμηση για την προέλευση του κέικ της Βασίλισσας Ελισάβετ είναι ότι ετοιμάστηκε για τη στέψη της Ελισάβετ Β' το 1953.  Κατά τη διάρκεια αυτής της περιόδου, στη Μεγάλη Βρετανία εξακολουθούσε να υπάρχει δελτίο διατροφής και μια τούρτα με λίγα υλικά ήταν εντάξει.  Μια άλλη αναφορά είναι ότι το κέικ εφευρέθηκε για τη στέψη του Βασιλιά Γεωργίου ΣΤ' το 1937 και της Βασίλισσας Μητέρας Βασίλισσας Ελισάβετ.

Μια συνταγή για το κέικ της Βασίλισσας Ελισάβετ δημοσιεύτηκε από το *Coronation Cook Book* το 1953 για τον εορτασμό της στέψης της Ελισάβετ Β'.

## Παραπομπές

## Εξωτερικοί σύνδεσμοι
Κέικ της Βασίλισσας Ελισάβετ

Κατηγορία:Κέικ
Κατηγορία:Γλυκά
Κατηγορία:Αγγλική κουζίνα
Κατηγορία:Καναδική κουζίνα
Τεκοβιριμάτη

μικρογραφία|280x280εσ|Η περίπλοκη χημική δομή της τεκοβιριμάτης
Η **τεκοβιριμάτη** (αγγλ. *tecovirimat*) είναι δραστική χημική ουσία, που πωλείται με την εμπορική ονομασία ***Tpoxx*** μεταξύ άλλων, και αποτελεί δραστικό αντιιικό φάρμακο με δράση κατά των ορθοποξικών ιών, όπως π.χ. της κοινής ευλογιάς και της ευλογιάς των πιθήκων. Είναι το πρώτο φάρμακο κατά της ευλογιάς που εγκρίθηκε στις Ηνωμένες Πολιτείες.
μικρογραφία|220x220εσ|Η τεκοβιριμάτη αποτελεί τη μόνη φαρμακευτική αγωγή κατά της ευλογιάς των πιθήκων
Το φάρμακο δρα εμποδίζοντας την κυτταρική μετάδοση του ιού, αποτρέποντας έτσι τη νόσο. H τεκοβιριμάτη αποδείχτηκε ως αποτελεσματική σε εργαστηριακές δοκιμές. Έχει κριθεί από ειδικούς ότι προστατεύει τα ζώα από την ευλογιά των πιθήκων και την κουνελοβλογιά και δεν προκαλεί σοβαρές παρενέργειες στον άνθρωπο.

Δύο εκατομμύρια δόσεις αυτής της ουσίας αποθηκεύονται σήμερα στο Στρατηγικό Εθνικό Απόθεμα των Η.Π.Α. σε περίπτωση που συμβεί βιοτρομοκρατική επίθεση με βάση τον ορθοποξικό ιό.

Ο Οργανισμός Τροφίμων και Φαρμάκων των ΗΠΑ (FDA) την θεωρεί ως φάρμακο πρώτης κατηγορίας.

## Παραπομπές


## Εξωτερικοί σύνδεσμοι
* 
* 

Κατηγορία:Ορφανά φάρμακα
Κατηγορία:Κυκλοπροπάνια
Κατηγορία:Αντιιικά φάρμακα
Πανεπιστήμιο Σορμπόν

Το **Πανεπιστήμιο Σορμπόν** (γαλλικά: *Sorbonne Université*) είναι γαλλικό πανεπιστήμιο που βρίσκεται στο Παρίσι. Ξεκίνησε τη λειτουργία του την 1η Ιανουαρίου 2018 έπειτα από τη συγχώνευση των πανεπιστημίων του Παρί-Σορμπόν (Paris-IV), που μετεξελίχθηκε σε Σχολή Γραμμάτων και του Πιερ-ε-Μαρί-Κιουρί (Paris-VI), το οποίο διαδέχθηκαν οι Σχολές Επιστημών και Ιατρικής.

Το Πανεπιστήμιο Σορμπόν είναι ένα από τα διάδοχα ιδρύματα του Πανεπιστημίου του Παρισιού που ιδρύθηκε το 1896.

Είναι οργανωμένο σε τρεις σχολές, κατανεμημένες σε 26 τοποθεσίες κυρίως στο Καρτιέ Λατέν. Διαθέτει επίσης μια πανεπιστημιούπολη στο Άμπου Ντάμπι.

Το 2019, το Πανεπιστήμιο Σορμπόν είχε 55.600 φοιτητές, συμπεριλαμβανομένων 10.200 ξένων φοιτητών και 6.700 ερευνητών και καθηγητών-ερευνητών.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Εκπαιδευτικά ιδρύματα στο Παρίσι
Ανώτατο Ινστιτούτο Αεροναυπηγικής και Διαστήματος (Γαλλία)

Η **Ανώτατο Ινστιτούτο Αεροναυπηγικής και Διαστήματος** (επίσημη ονομασία στα γαλλικά: **Institut supérieur de l’aéronautique et de l’espace**) είναι ένα δημόσιο ερευνητικό πανεπιστήμιο, με έδρα την Τουλούζη της Γαλλίας. 

Ιδρύθηκε το 1909 από τον Jean-Baptiste Roche, είναι η παλαιότερη σχολή μηχανικών στην αεροναυπηγική και την αεροδιαστημική στον κόσμο.

Η Σχολή αποτελεί τμήμα της *Groupe ISAE*.

Τον Ιούνιο του 2025, το σχολείο δημιούργησε το Toulouse School of Aviation and Aerospace Engineering με το ENAC.

## Διάσημοι απόφοιτοι
* Σερζ Ντασό, ήταν Γάλλος κληρονόμος και στέλεχος επιχειρήσεωνκαι πολιτικός

## Εξωτερικοί σύνδεσμοι

* Επίσημος ιστότοπος  

## Παραπομπές


Κατηγορία:Πανεπιστήμια στη Γαλλία
Κατηγορία:Αεροπορία στη Γαλλία
Κατηγορία:Εκπαίδευση στην Τουλούζη
Ανόρθωσις Μουτταγιάκας

Η **Ανόρθωση Μουτταγιάκας** είναι κυπριακή ποδοσφαιρική ομάδα με έδρα την Μουτταγιάκα της επαρχίας Λεμεσού.

## Ιστορία
Η **Ανόρθωση Μουτταγιάκας** ιδρύθηκε στις 31 Αυγούστου 1989. Έμβλημα της ομάδας είναι ο δικέφαλος αετός. Χρώματα της ομάδας είναι το μπλε και το λευκό.

Από το 1989 συμμετέχει στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 2022 εξασφάλισε μέσα από το Πρωτάθλημα Ένταξης ΣΤΟΚ 2022 την άνοδο της στην Επίλεκτη κατηγορία ΣΤΟΚ 2022-23. Ωστόσο, μετά από απόφαση της Δικαστικής Επιτροπής της ΣΤΟΚ, ο αγώνας που έκρινε την άνοδο κατακυρώθηκε υπέρ του αντιπάλου της. Η Ανόρθωση στη συνέχεια διαγωνίστηκε για τις θέσεις 5-8 κατακτώντας την 5η θέση, όντας η πρώτη επιλαχούσα σε περίπτωση που κενωνόταν μία θέση στην Επίλεκτη κατηγορία ΣΤΟΚ. Μετά την ενοποίηση Αχυρώνα Λιοπετρίου και Ονήσιλου Σωτήρας 2014 στη Β΄ κατηγορία, προκλήθηκαν διάφορες αλλαγές στην κατηγορία με αποτέλεσμα να κενωθεί μία θέση στη Επίλεκτη κατηγορία ΣΤΟΚ 2022-23, την οποία κατέλαβε η Ανόρθωση. Την περίοδο 2023-24 τερμάτισε στην δεύτερη θέση του πρωταθλήματος Επίλεκτης Κατηγορίας ΣΤΟΚ εξασφαλίζοντας την άνοδο της στην Γ΄Κατηγορία.

## Τίτλοι-Διακρίσεις
*Πρωτάθλημα ΠΑΑΟΚ:
** Πρωταθλήτρια (4): 2015-16, 2016-17, 2018-19, 2021-22
*Κύπελλο ΠΑΑΟΚ: 
** Κυπελλούχος (6): 2014, 2016, 2017, 2018, 2019, 2022

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1989
Κατηγορία:Ποδοσφαιρικές ομάδες Κύπρου (ανδρών)
Κατηγορία:Μουτταγιάκα
Γεώδες

[μικρογραφία| Το εσωτερικό ενός μεγάλου γεώδους επενδεδυμένο με κρυστάλλους [Αμέθυστος|αμέθυστου]]
Ένα **γεώδες** ή **γεώδιο** είναι γεωλογικός δευτερογενής σχηματισμός μέσα σε ιζηματογενή και ηφαιστειακά πετρώματα. Τα γεώδη είναι κοίλα, αόριστα σφαιρικά πετρώματα, στα οποία είναι απομονωμένες μάζες ορυκτών υλών (που μπορεί να περιλαμβάνουν κρυστάλλους). Οι κρύσταλλοι σχηματίζονται από την πλήρωση κυστιδίων σε ηφαιστειακά και υποηφαιστειακά πετρώματα από ορυκτά που εναποτίθενται από υδροθερμικά ρευστά ή με διάλυση συν-γενετικών συσσωρεύσεων και μερική πλήρωση από τα ίδια, ή άλλα, ορυκτά που κατακρημνίζονται με το νερό, υπόγεια ύδατα ή υδροθερμικά ρευστά.

## Σχηματισμός
Τα γεώδη μπορούν να σχηματιστούν σε οποιαδήποτε κοιλότητα, αλλά ο όρος συνήθως προορίζεται για περισσότερο ή λιγότερο στρογγυλεμένους σχηματισμούς σε πυριγενή και ιζηματογενή πετρώματα. Μπορούν να σχηματιστούν σε φυσαλίδες αερίου σε πυριγενή πετρώματα, όπως κυστίδια στη βασαλτική λάβα ή, όπως στη μεσοδυτική Αμερική, σε στρογγυλεμένες κοιλότητες σε ιζηματογενείς σχηματισμούς. Μετά τη σκλήρυνση του βράχου γύρω από την κοιλότητα, διαλυμένα πυριτικά και/ή ανθρακικά άλατα εναποτίθενται στην εσωτερική επιφάνεια. Με την πάροδο του χρόνου, αυτή η αργή τροφοδοσία ορυκτών συστατικών από υπόγεια ύδατα ή υδροθερμικά διαλύματα επιτρέπει τη δημιουργία κρυστάλλων μέσα στον κοίλο θάλαμο. Το υπόστρωμα που περιέχει γεώδες τελικά φθείρεται και αποσυντίθεται, αφήνοντάς τους κρυστάλλους παρόντες στην επιφάνεια εάν αποτελούνται από ανθεκτικό υλικό όπως ο χαλαζίας.

## Χρωματισμός
μικρογραφία| Ένα μεγάλο γεώδες με εναποθέσεις ασβεστίτη και φθορίτη
Η δημιουργία ζωνών και χρωματισμού στα γεώδη είναι αποτέλεσμα ποικίλων ακαθαρσιών. Τα οξείδια του σιδήρου θα προσδώσουν αποχρώσεις σκουριάς σε πυριτικά διαλύματα, όπως ο συνήθως παρατηρούμενος χαλαζίας με χρώση σιδήρου. Τα περισσότερα γεώδη περιέχουν διαυγείς κρυστάλλους χαλαζία, ενώ άλλα έχουν μωβ κρυστάλλους αμέθυστου. Άλλα πάλι μπορεί να έχουν ταινίες από αχάτη, χαλκηδόνιο ή ίασπι ή κρυστάλλους όπως ασβεστίτης, δολομίτης, σελεστίτης κ.λπ. Δεν υπάρχει εύκολος τρόπος να καθοριστεί τι βρίσκεται εσωτερικά ενός γεώδους μέχρι να ανοίξει ή να σπάσει. Ωστόσο, τα γεώδης από μια συγκεκριμένη περιοχή είναι συνήθως παρόμοια στην εμφάνιση.

Τα γεώδη βάφονται μερικές φορές με τεχνητά χρώματα.  Δείγματα γεωδών με ασυνήθιστα χρώματα ή εξαιρετικά απίθανους σχηματισμούς έχουν συνήθως αλλοιωθεί τεχνητά.

## Εμφάνιση
Τα γεώδη είναι συνηθισμένα σε ορισμένους σχηματισμούς στις Ηνωμένες Πολιτείες (κυρίως στην Ιντιάνα, την Αϊόβα, το Μιζούρι, το δυτικό Ιλινόις, το Κεντάκι και τη Γιούτα). Αποτελούν τον πολιτειακό λίθο του Όρεγκον. Είναι επίσης κοινά στη Βραζιλία, τη Ναμίμπια και το Μεξικό. Τα γεώδη είναι επίσης άφθονα στους λόφους Μέντιπ στο Σόμερσετ της Αγγλίας. 

Το 2000, μια ομάδα γεωλόγων ανακάλυψε μια σπηλιά γεμάτη με γιγάντιους κρυστάλλους γύψου σε ένα εγκαταλελειμμένο ορυχείο αργύρου κοντά στην Αλμερία της Ισπανίας. Η κοιλότητα, η οποία είχε διαστάσεις 8 επί 1,8 επί 1,7 μέτρα, ήταν το μεγαλύτερο σπήλαιο κρυστάλλων που είχε βρεθεί μέχρι τότε.

## Παραπομπές


Κατηγορία:Πετρολογία
Κατηγορία:Ορυκτολογία
Κατηγορία:Πετρώματα
Κοινότητα Στερνών Ηρακλείου

Η **Κοινότητα Στερνών** αποτελεί κοινότητα του δήμου Γόρτυνας στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 27Α - 31/01/1925 σύμφωνα με τον οποίο ο οικισμός Στέρνες ορίστηκε έδρα της κοινότητας. Εκτός από την έδρα της η κοινότητα περιλαμβάνει τον οικισμό Άγιο Νικόλαο καθώς και την Μονή Κουδουμά. Η απογραφή του 2011 αναφέρει:

* Άγιος Νικόλαος, ο (0)
* Μονή Κουδουμά, η (6)
* Στέρνες, οι (321)

Συνολικά η κοινότητα έχει 327 κατοίκους.

Η Κοινότητα εκπροσωπείται από τριμελές Συμβούλιο με επικεφαλής τον Πρόεδρο κ. Νικόλαο Τσατσάκη.

## Κοινοτάρχες Στερνών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Στερνών.

## Παραπομπές


Κατηγορία:Δήμος Γόρτυνας
Χέντρικ Μπάρυ

[δεξιά|μικρογραφία|339x339εσ| ''[Έρασμος*, πορτρέτο σε χαρακτικό από τον Μπάρυ, 1671]]
Ο *'Χέντρικ Μπάρι*' (περ. 1632 – 16 Φεβρουαρίου 1707) ήταν διαπρεπής Ολλανδός [[Χαρακτική|χαράκτης]] .

Ο Μπάρι γεννήθηκε και πέθανε στη [[Χάουντα]] . Φαίνεται από το ύφος του ότι ήταν είτε μελετητής του Κορνέλις Φίσσερ (Cornelis Visscher), είτε διαμορφώθηκε από τον τρόπο του. Έχουμε πολλές πλάκες του με πορτρέτα και διάφορα θέματα, εκτελεσμένα πολύ τακτοποιημένα με τον τάφο, τα οποία έχουν μεγάλη αξία, αν και σε καμία περίπτωση δεν ισούνται με τα έργα του Φίσσερ. Γενικά εγχάραξε στις πλάκες του το όνομά του, "H. Bary", και μερικές φορές "HB". Έχουν διασωθεί τα εξής έργα του:

== Πορτρέτα ==
[[Αρχείο:Joost_van_den_Vondel_door_Hendrik_Bary.jpg|δεξιά|μικρογραφία|274x274εσ| *Joost van den Vondel*, πορτρέτο του Bary, 1682.]]

* Ντιρκ και Βάλτερ Κράμπετ, υαλογράφοι.
* Άντριααν Χέρεμπορντ. 1659.
* Χιερόνιμος φαν Μπίφερνινκ 
* [[Έρασμος|Ντεσιντέριους Εράσμους]] του [[Ρότερνταμ]] . (στη φωτογραφία)
* Βίλλεμ Γιόζεφ Μπαρόν της [[Γάνδη|Γάνδης]], ναύαρχος της Ολλανδίας.
* Ρομπάουτ Χάχερμπεϊτς (Rombout Hagerbeets_.
* [[Βοήθιος]] .
* Γιάκομπους Ταουρίνους .
* Κόμης Johann Waldstein.
* Δούκισσα ντε λα Βαλιέρ
* [[Ούγκο Γκρότιους]]  σύμφωνα με πίνακα του [[Μίχιελ φαν Μίρεφελντ]].
* [[Κορνέλις Κέτελ]]  ζωγράφος; σύμφωνα με πίνακα του ίδιου, 1659.
* [[Γιάκομπ Μπάκερ]] ζωγράφος; σύμφωνα με πίνακα του [[Χέραρντ τερ Μπορχ]], ωοειδούς σχήματος.
* John Schellhammer, πάστορας; Εσκόπιος δελ.
* John Zas, πάστορας; Ο Χρ. Pierson pinx.
* Jacob Batiliere, ιεροκήρυκας,  σύμφωνα με πίνακα του Βέστερμπεμ.
* Άρνολντ Χεστεράμους, ιεροκήρυκας, σύμφωνα με πίνακα του Βέστερμπεμ
* Michael Ruyter, ναύαρχος; σύμφωνα με πίνακα του [[Φέρντιναντ Μπολ]].
* Ναύαρχος Vlugh ;σύμφωνα με πίνακα του  [[Μπαρτολομέους φαν ντερ Χελστ]].
* Leo Aitzema, ιστορικός ; σύμφωνα με πίνακα του [[Γιαν ντε Μπεν]] .
* George de Mey, θεολόγος ;σύμφωνα με πίνακα του  Σ. φαν Ντίμεν

== Θέματα σύμφωνα με πίνακες διαφόρων Δασκάλων και δικά του ==

* *Ποσειδώνας*, έμβλημα.
* Αλληγορικός τίτλος για το έργο του Leo van Aitzema.
* *Μια μητέρα θηλάζει το παιδί της* .
* *Δύο κωμικοί*; σύμφωνα με πίνακα του [[Άντριεν Μπράουβερ]]. H. Bary fec., χωρίς το όνομα του ζωγράφου.
* *Μια Αγροτική Οικογένεια* ; σύμφωνα με πίνακα του  [[Πίτερ Άρτσεν]] .
* *Καλοκαίρι και Φθινόπωρο*, σε ένα πιάτο, που αντιπροσωπεύεται από δύο παιδιά, το ένα κρατά μια χούφτα καλαμπόκι. σύμφωνα με πίνακα του  [[Άντονι βαν Ντάικ]] .
* *Μια νεαρή γυναίκα που ακουμπάει σε ένα τραπέζι κοιμάται, και ένας νεαρός άνδρας που γελά* . δικό του έργο
* *Μια νεαρή κυρία που κάθεται σε ένα τραπέζι, με ένα καπέλο και φτερά'' σύμφωνα με πίνακα του τερ Μπορχ

## Παραπομπές


Κατηγορία:Ολλανδοί χαράκτες
Κατηγορία:Σελίδες με μη επιθεωρημένες μεταφράσεις
Χανς Μπολλόνχιερ

δεξιά|μικρογραφία| Χανς Μπολλόνχιερ, ''Μπουκέτο με λουλούδια'', Μουσείο Φρανς Χαλς, 1644. Το κορυφαίο λουλούδι ήταν πάντα το πιο ακριβό και σε αυτό το μπουκέτο είναι η τουλίπα ''Semper augustus'' .
**Ο Χανς Μπολλόνχιερ** (Hans Gillisz. Bollongier ή Boulenger, 1600 &#x2013; 1645) ήταν Ολλανδός ζωγράφος ανθέων και νεκρών φύσεων της Χρυσής ολλανδικής  Εποχής .

## Βιογραφία
[μικρογραφία| Χανς Μπολλόνχιερ, Μπουκέτο με λουλούδια, [Ρέικσμουζεουμ 1639.]]
[μικρογραφία| Χανς Μπολλόνχιερr, ''Λουλούδια σε γυάλινο βάζο'', [Μόναχο, 1640.]]
Ο Μπολλόνχιερ γεννήθηκε και απεβίωσε στο Χάαρλεμ . Σύμφωνα με το RKD λίγα είναι γνωστά για την πρώιμη ζωή του. Έγινε μέλος της Συντεχνίας του Αγίου Λουκά του Χάαρλεμ το 1623 και το 1675 ο μικρότερος αδελφός του Οράτιος ονομάστηκε κληρονόμος του.  Ήταν ειδικός στα μπουκέτα λουλουδιών.  Οι πίνακες που του αποδίδονται και δεν είναι νεκρές φύσεις με λουλούδια ή φρούτα είναι πιθανότατα έργα του αδελφού του Οράτιου.  Άσκησε  σημαντική επιρροή στους μεταγενέστερους ζωγράφους λουλουδιών, γνωστούς ως "μονογραμμιστής JF" και Άντονι Κλες ΙΙ.  Ζωγράφιζε κατά την περίοδο μεγάλης παραγωγικότητας για τους ζωγράφους του Χάαρλεμ, κατά τις δεκαετίες μετά τη δημοσίευση του *Schilderboeck* του Κάρελ φαν Μάντερ εκεί. Στο βιβλίο του φαν Μάντερ υπήρχε ένα σύνολο κανόνων που έπρεπε να ακολουθηθούν για να δημιουργηθούν καλοί πίνακες και καλά σχέδια. Ο Μπολλόνχιερr ανέπτυξε το δικό του ύφος, αλλά  εξακολουθούσε να τηρεί όλους αυτούς τους κανόνες. Οι πίνακές του ήταν πολύ δημοφιλείς, αλλά το έργο του δεν θεωρήθηκε ως τέτοιο από τους σύγχρονους ζωγράφους του Χάαρλεμ. Ως είδος, η ζωγραφική νεκρής φύσης θεωρούνταν κατώτερη από τις ιστορικές αλληγορίες .

Το έργο του σήμερα θεωρείται μέρος της απόδειξης ότι έλαβε χώρα η *"Tulip Mania"* (τρέλα για τουλίπες), αν και υπάρχει λόγος να πιστεύουμε ότι αυτό είναι μόνο μέρος της πρώιμης τουριστικής προβολής του Χάαρλεμ. Ήδη από τον 17ο αιώνα, ευγενείς από το Άμστερνταμ, το Λειντεν και πιο μακρινά  μέρη, απολάμβαναν να επισκέπτονται τους αγρούς με τουλίπες του Χάαρλεμ την άνοιξη, και οι ζωγραφιές με τουλίπες ήταν τόσο δημοφιλείς όσο και οι βολβοί του φυτού.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές

* Ο Hans Bollongier στο Artnet

Κατηγορία:Ολλανδοί ζωγράφοι της Χρυσής Εποχής
Κατηγορία:Σελίδες με μη επιθεωρημένες μεταφράσεις
Κατηγορία:Ολλανδοί ζωγράφοι
Κοινότητα Αγίας Βαρβάρας Ηρακλείου

Η **κοινότητα Αγίας Βαρβάρας** είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 27Α - 31/01/1925 σύμφωνα με το οποίο ο οικισμός Αγία Βαρβάρα ορίστηκε έδρα της κοινότητας. Εκτός από την έδρα της, η κοινότητα περιλαμβάνει και τους οικισμούς Κάτω Μούλια, Κερατοκεφάλι και Πειρουνιανά.

## Πληθυσμός
Η απογραφή του 2011 αναφέρει:

* Αγία Βαρβάρα, η (2.020)
* Κάτω Μούλια, τα (15)
* Κερατοκεφάλι, το (3)
* Πειρουνιανά, τα (5)

Σήμερα, η κοινότητα έχει συνολικά 2.043 κατοίκους.

## Κοινοτάρχες
Η κοινότητα εκπροσωπείται από πενταμελές συμβούλιο με επικεφαλής τον πρόεδρο κ. Ζαχαρία Σχοιναράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητος Αγίας Βαρβάρας.

## Παραπομπές


Κατηγορία:Δήμος Γόρτυνας
Κατηγορία:Αγία Βαρβάρα (τοπωνύμιο)
Διαμαντής Ζέρβας

μικρογραφία|Ο Διαμαντής Ζέρβας, Σουλιώτης Οπλαρχηγός και Αγωνιστής της Επαναστάσεως.
Ο **Διαμάντης (ή και Διαμάντης) Ζέρβας** ήταν οπλαρχηγός του 1821 από τη γνωστή οικογένεια των Ζερβαίων από το Σούλι.

## Συμμετοχή σε μάχες
Αξιοσημείωτη ήταν η παρουσία του Διαμάντη Ζέρβα στη μάχη της Αράχοβας και του Διστόμου. Ανέλαβε διοικητής Β΄ χιλιαρχίας στη Δ. Ελλάδα και πήρε μέρος στην άλωση της Βόνιτσας. Συγκεκριμένα, στη μάχη της Αράχοβας, τον Οκτώβριο 1826, ενίσχυσε τον Γεώργιο Καραϊκάκη στο στρατόπεδο της Ελευσίνας, μαζί με σουλιώτικα στρατεύματα με αρχηγούς τους Γιώτη Δαγκλή,  Γεωργίου Ζήκου Τζαβέλλα, Γιαννούση Πανομάρα και Αθανάσιου Κουτσονίκα (συνολικά συμμετείχαν 1600 εμπειροπόλεμοι άντρες).

Στις 31 Ιανουαρίου 1827, σε αναμέτρηση Ελλήνων και Τούρκων στο Δίστομο κινδύνευσε να αιχμαλωτισθεί ο ΚαραΪσκάκης. Τραυματίσθηκε μάλιστα ελαφρά αλλά τελικά σώθηκε χάρη στην αυτοθυσία του Διαμάντη Ζέρβα, που έσπευσε με λίγους άντρες να τον ενισχύσει.

Σύμφωνα με τις οδηγίες της κυβέρνηση του Ιωάννη Καποδίστρια τον Απρίλιο του 1828 οργανώθηκαν και τα στρατεύματα της δυτικής Ελλάδας από τον στρατηγό Τσώρτς. Η Β' χιλιαρχία του στρατού της δυτικής Ελλάδας είχε χιλίαρχο τον Διαμάντη Ζέρβα και πεντακοσίαρχο τον Γεώργιο Ζέρβα και τον Γιάννη Κώστα με έδρα το στρατόπεδο Δαμιαλά και απεστάλη μαζί με την Α' χιλιαρχία αργότερα στον στατήγο Τσώρτς. 

## Προσωπική ζωή
Ήταν αδερφός του Χρήστου και του Νικολάου Ζέρβα.

## Παραπομπές


Κατηγορία:Οπλαρχηγοί του 1821
Άμπραχαμ Μπόσχερτ

δεξιά|μικρογραφία| Μπουκέτο λουλουδιών με μια πεταλούδα σε πέτρινη πλάκα
**Ο Άμπραχαμ Μπόσχερτ ο νεότερος (**Abraham Bosschaert II,  (1612 &#x2013; 1643) ήταν Ολλανδός ζωγράφος της Χρυσής Εποχής .

## Βιογραφία
Ο Μπόσχερτ γεννήθηκε στο Μίντελμπουρχ. Σύμφωνα με το RKD, ήταν μέλος της μεγαλης οικογένειας Μπόσχερτ.  Όπως ο πατέρας του, Αμπρόσιους Μπόσχερτ και τα μεγαλύτερα αδέλφια του, υπέγραφε τα έργα του με το μονόγραμμα AB, αλλά αυτό ανακαλύφθηκε μόλις το 1992.  Τα μεγαλύτερα αδέλφια του  Αμπρόσιους Μπόσχερτ II και Γιοχάννες  Μπόσχερτ ήταν οι πρώτοι του δάσκαλοι μετά τον θάνατο του πατέρα του το 1623, αλλά πήρε επίσης μαθήματα από τον θείο του Μπαλτάσαρ φαν ντερ Αστ στην Ουτρέχτη από το 1628-1637.  Το 1637 μετακόμισε στο Άμστερνταμ, αλλά μέχρι το 1643 είχε επιστρέψει στην Ουτρέχτη, όπου τάφηκε στις 4 Απριλίου 1643 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι

*    
* Ο Abraham Bosschaert στο Artnet

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Άντονι φαν Μπόρσσομ

δεξιά|μικρογραφία|250x250εσ| ''Τοπίο με αγελάδες''
Ο **Άντονι φαν Μπόρσσομ** (Anthonie van Borssom, 2 Ιανουαρίου 1631 Άμστερνταμ &#x2013; 19 Μαρτίου 1677, Άμστερνταμ), ήταν Ολλανδός τοπιογράφος της Χρυσής Εποχής.

## Βιογραφία
Σύμφωνα με το Ολλανδικό Ινστιτούτο Ιστορίας της Τέχνης ( RKD ), ήταν τοπιογράφος της ιταλικής τεχνοτροπίας που αντέγραφε τα έργα δημοφιλών τοπιογράφων της εποχής του στο Άμστερνταμ όπως οι Γιάκομπ φαν Ράουσντελ, Πάουλους Πόττερ, Έλμπερτ Κόυπ (εσωτερικοί χώροι εκκλησίας), Νικολάες Μπέρχεμ, Φίλιπς Κόνινκ, Γιαν Βάιναντς, Ερτ φαν ντερ Νέιρ (σεληνοφωτισμένα τοπία), Όττο Μαρσέους φαν Σρικ και Κορνέλις Φόομ. Έζησε και εργάστηκε στο Άμστερνταμ, αλλά έκανε ένα ταξίδι το 1650-1655 κατά μήκος του Ρήνου και πέρασε χρόνο στο Κλίβε.  Τάφηκε στην Βέστερκερκ.  Πιθανότατα ήταν μαθητής του Ρέμπραντ κατά τα έτη 1645-1650. 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι

* Ο Anthonie van Borssom στο PubHist

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Κοινότητα Βαγιονιάς

Η **Κοινότητα Βαγιονιάς** είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης, η οποία συστάθηκε το 1925 με το ΦΕΚ 408Α - 18/12/1925 με την απόσπαση του οικισμού Βαγιωνιά από την Κοινότητα Σταβιών και τον ορισμό του ως έδρα της κοινότητας. Εκτός από την έδρα της, η κοινότητα περιλαμβάνει και τους οικισμούς Κουμάσα και Λούκια. Η απογραφή του 2011 αναφέρει:

* Βαγιονιά, η (580)
* Κουμάσα, η (69)
* Λούκια, η (155)

Συνολικά η κοινότητα έχει 804 κατοίκους.

Η Κοινότητα εκπροσωπείται από τριμελές Συμβούλιο με επικεφαλής την Πρόεδρο κα. Μαρία Χονδροζουμάκη.

## Κοινοτάρχες Βαγιονιάς
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας Βαγιονιάς.

## Παραπομπές


Κατηγορία:Δήμος Γόρτυνας
Πρωτάθλημα Ελλάδας ποδοσφαίρου σάλας γυναικών

Το πρωτάθλημα Ελλάδας ποδοσφαίρου σάλας γυναικών διεξάγεται από την ΠΕΠΣΣ. Διεξήχθη για πρώτη φορά επισήμως την περίοδο 2022-23.

## Ιστορία

### Προϊστορία
Πριν την καθιέρωση του επίσημου πρωταθληματος η ΠΕΠΣΣ διοργάνωσε τρία πειραματικά τουρνουά. Το 2019 διεξήχθη το πρώτο τουρνουά στην Ελλάδα για γυναικείες ομάδες φουτσαλ με τη συμμετοχή έξι ομάδων και νικήτρια την ΑΕΚ. Το 2021 διεξήχθη το δεύτερο τουρνουά και πάλι με έξι ομάδες και νικήτρια την ομάδα των Αμπελοκήπων. Κατά την περίοδο 2021-22 διεξήχθη το τρίτο πιλοτικό τουρνουά, με επτά ομάδες να αγωνίζονται σε δύο γύρους, και τη διεξαγωγή φάιναλ 4 για την ανάδειξη του πρωταθλητή, με τον Ατρόμητο να επικρατεί.

### Επίσημο πρωτάθλημα
Την περίοδο 2022-23 διεξήχθη το πρώτο επίσημο πρωτάθλημα, με την Α.Ε.Κ. να αναδεικνύεται αήττητη πρωταθλήτρια.

## Πρωταθλητές
### Ανεπίσημα τουρνουά

### Επίσημα πρωταθλήματα

## Παραπομπές


## Εξωτερικοί σύνδεσμοι

*Πανελλήνια Ένωση Ποδοσφαιρικών Σωματείων Σάλας
*Ιστότοπος της ΕΠΟ.
*Futsal Hellas - Ενημέρωση για το ποδόσφαιρο σάλας

Κατηγορία:Πρωταθλητές Ελλάδος
*
Κιουρκτσόγλου Χαλκιδικής

Ο **Κιουρκτσόγλου** είναι οικισμός της Κεντρικής Μακεδονίας και της Χαλκιδικής.

## Γεωγραφικά - Ιστορικά στοιχεία
Ο Κιουρκτσόγλου βρίσκεται στα βορειοδυτικά όρια της Περιφερειακής Ενότητας Χαλκιδικής με την Περιφερειακή Ενότητα Θεσσαλονίκης σε υψόμετρο 72 μέτρα και την περιοχή της αρχαίας Ανθεμούσσας. Απέχει περίπου 29 χλμ. ΝΑ. από την Θεσσαλονίκη και 33 χλμ. Δ.-ΒΔ. από τον Πολύγυρο (έδρα του δήμου). Δυτικά είναι τα Βασιλικά, ανατολικά η Αγία Αναστασία, νοτιοανατολικά ο Γαλαρινός ενώ στη νοτιοδυτική πλευρά του χωριού περνάει η ΕΟ Θεσσαλονίκης - Πολυγύρου και ο χείμαρρος Ανθεμούς.

Ως ξεχωριστός οικισμός αναφέρεται για πρώτη φορά επίσημα το 1991 να απογράφεται στην κοινότητα Γαλατίστης. Σύμφωνα με το πρόγραμμα ''Καλλικράτης'', μαζί με τη Γαλάτιστα, την Αγία Αναστασία, το Πρινοχώρι καθώς και τη Μονή Αγίας Αναστασίας Φαρμακολυτρίας, αποτελούν την κοινότητα Γαλατίστης που υπάγεται στη Δημοτική Ενότητα Ανθεμούντα του Δήμου Πολυγύρου και σύμφωνα με την απογραφή 2011 έχει ως πληθυσμό 177 κατοίκους.

### Απογραφές πληθυσμού

## Παραπομπές


Κιουρκτσογλου
Κατηγορία:Δήμος Πολυγύρου
Κατηγορία:Πολύγυρος
Πρινοχώρι Χαλκιδικής

Το **Πρινοχώρι** είναι ακατοίκητος οικισμός της Κεντρικής Μακεδονίας και της Χαλκιδικής.

## Γεωγραφικά - Ιστορικά στοιχεία
Το Πρινοχώρι βρίσκεται στα βορειοδυτικά όρια της Περιφερειακής Ενότητας Χαλκιδικής με την Περιφερειακή Ενότητα Θεσσαλονίκης στους ανατολικούς πρόποδες του όρους Κατσίκα σε υψόμετρο 330 μέτρα. Απέχει περίπου 46 χλμ. ΝΑ. από την Θεσσαλονίκη (μέσω Βασιλικών) και 37 χλμ. Δ. (μέσω Σήμαντρα) από τον Πολύγυρο (έδρα του δήμου).

Στην περιοχή έχει βρεθεί επιγραφή ρωμαϊκής εποχής το οποίο πιθανολογείται οτι συνδέεται με τα αρχαία ερείπια ανατολικά του χωριού απ' όπου προέρχεται μια ακόμα επιτάφια στήλη.

## Διοικητικά στοιχεία
Αναφέρεται επίσημα το 1918, με την παλιά ονομασία *Αβανλήδες*, να προσαρτάται στην τότε κοινότητα Γαλατίστης. Μετονομάστηκε σε Πρινοχώρι το 1927 με το ΦΕΚ 179Α - 30/08/1927. Σύμφωνα με το πρόγραμμα ''Καλλικράτης'', μαζί με τη Γαλάτιστα, την Αγία Αναστασία, τον Κιουρκτσόγλου καθώς και τη Μονή Αγίας Αναστασίας Φαρμακολυτρίας, αποτελούν την κοινότητα Γαλατίστης που υπάγεται στη Δημοτική Ενότητα Ανθεμούντα του Δήμου Πολυγύρου και σύμφωνα με την απογραφή 2011 απογράφηκε μόνο 1 κάτοικος.

### Απογραφές πληθυσμού

## Εξωτερικοί σύνδεσμοι
* Φωτογραφία του Πρινοχωρίου από τον ιστότοπο https://www.greece.com/
* Η μνήμη των Αγίων Αναργύρων γιορτάστηκε στο Πρινοχώρι Χαλκιδικής από τον ιστότοπο https://www.halkidikifocus.gr/

## Παραπομπές


Πρινοχωρι
Κατηγορία:Δήμος Πολυγύρου
Κατηγορία:Πολύγυρος
Άνω Καρνεζαίικα Αργολίδας

Τα **Άνω Καρνεζαίικα** είναι οικισμός της τοπικής κοινότητας Καρνεζαίικων, της δημοτικής ενότητας (τέως δήμου) Ασίνης, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίου του νομού Αργολίδος, στο γεωγραφικό διαμέρισμα Πελοποννήσου. 

## Γεωγραφία
Τα Άνω Καρνεζαίικα είναι πεδινός οικισμός στο ανατολικοκεντρικό τμήμα του νομού Αργολίδας, κοντά στους νότιους πρόποδες του Μαυροβουνίου και στο ρέμα Ράδου, πάνω στον επαρχιακό δρόμο Δρεπάνου-Τραχειάς και σε μέσο σταθμικό υψόμετρο 45 μέτρων. Απέχει 28 χιλιόμετρα περίπου νοτιοανατολικά του Ναυπλίου (μέσω Ασίνης). 

## Πληθυσμός

Ο πληθυσμός των Άνω Καρνεζαίικων έχει παρουσιάσει συνεχή μείωση από το 1951 οπότε και πρωτοαναγνωρίστηκε ο πληθυσμός, με εξαίρεση το 1981 που γνώρισε μικρή αύξηση. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε  στην κοινότητα Καρνεζαίικων του νομού Αργολίδος. Με το ΦΕΚ 244Α - 04/12/1997 αποσπάστηκε από την κοινότητα Καρνεζαίικων και προσαρτήθηκε στον δήμο Ασίνης. Με το ΦΕΚ 87Α - 07/06/2010 αποσπάστηκε από τον δήμο Ασίνης και προσαρτήθηκε στον δήμο Ναυπλιέων. 

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1964 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Αντόνιο Ματέου Λαόθ

Ο **Αντόνιο Ματέου Λαόθ** (, γενν. στις 12 Μαρτίου 1977) είναι Ισπανός διαιτητής ποδοσφαίρου. Είναι διεθνής διαιτητής της FIFA από το 2011 και ανήκει στη κατηγορία elite διαιτητών της UEFA. Διατητεύει αγώνες ποδοσφαίρου στο κορυφαίο πρώταθλημα της Ισπανίας από το 2008. Είναι γνωστός για την ιδιόρρυθμη αλλά και μοναδική προσέγγισή του στη διαιτησία.

Το 2021 διαιτήτευσε τον τελικό του Champions League στο Πόρτο ανάμεσα στη Τσέλσυ και τη Μάντσεστερ Σίτι. Το 2022 ορίστηκε να διευθύνει τον τελικό του κυπέλλου Ελλάδας στο ΟΑΚΑ ανάμεσα στον Παναθηναϊκό και τον ΠΑΟΚ. Ήταν επίσης διαιτητής στον προημιτελικό του Μουντιάλ 2022 ανάμεσα σε Ολλανδία και Αργεντινή όπου μοίρασε 18 κάρτες, αριθμό ρεκόρ για ματς παγκοσμίου κυπέλλου, ενώ λίγες ημέρες αργότερα στον αγώνα μεταξύ Μπαρτσελόνα και Εσπανιόλ έδειξε 15 κάρτες, αριθμός ρεκόρ για τη Λα Λίγκα.

## Παραπομπές


Κατηγορία:Ισπανοί διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές Παγκοσμίου Κυπέλλου Ποδοσφαίρου 2018
Άνω Καρυές Άρτας

Οι **Άνω Καρυές** είναι οικισμός της τοπικής κοινότητας Μηλιανών, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη (έδρα του δήμου), της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου. 
## Γεωγραφία
Οι Άνω Καρυές είναι ορεινός οικισμός στο ανατολικό τμήμα του νομού Άρτας, στις νοτιοδυτικές κλιτύς του όρους Κοκκινόλακκος, αρκετά κοντά στα όρια με τον νομό Καρδίτσας και σε μέσο σταθμικό υψόμετρο 860. Απέχει 62 χλμ. περίπου ΒΑ. της Άρτας .
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Μηλιανών του νομού ΆρταςΜε το ΦΕΚ 244Α - 04/12/1997 αποσπάστηκε από την κοινότητα Μηλιανών και προσαρτήθηκε στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Μπράντφορντ Α. Σμιθ

Ο **Μπράντφορντ Α. Σμιθ** (αγγλικά: *Bradford A. Smith*, 22 Σεπτεμβρίου 1931 – 3 Ιουλίου 2018) ήταν Αμερικανός αστρονόμος και συνεργάτης της Διεθνούς Αστρονομικής Ένωσης. Εργάστηκε στο Πρόγραμμα Βόγιατζερ και ανακάλυψε το δορυφόρο Μπιάνκα (ο οποίος βρίσκεται σε τροχιά γύρω από τον πλανήτη Ουρανό) στις 23 Ιανουαρίου 1986.

## Διδασκαλία
Ήταν Αναπληρωτής Καθηγητής Αστρονομίας στο Κρατικό Πανεπιστήμιο του Νέου Μεξικού, Καθηγητής στο Πανεπιστήμιο της Αριζόνας και Ερευνητικός Αστρονόμος στο Πανεπιστήμιο της Χαβάης.

## Διεθνείς διαστημικές αποστολές
Ήταν μέλος ομάδας ή επικεφαλής ομάδας των υποσυστημάτων απεικόνισης αρκετών αμερικανικών και διεθνών διαστημικών αποστολών. Οι αποστολές αυτές ήταν τα Μάρινερ 6, 7 και 9. Το Βίκινγκ, τα Βόγιατζερ 1 και 2 και οι σοβιετικές αποστολές Βέγκα και Φόβος. Με την αποστολή Βόγιατζερ 2 ανακάλυψε τον δορυφόρο Μπιάνκα.

Σύντομα άλλαξε το ενδιαφέρον του για τα εξωηλιακά πλανητικά συστήματα, ερευνώντας δίσκους συντριμμάτων ως μέλος της πειραματικής ομάδας του διαστημικού τηλεσκοπίου Χαμπλ. Ο Σμιθ έχει βραβευτεί τέσσερις φορές με το Μετάλλιο της NASA για Εξαιρετικά Επιστημονικά Επίτευγμα. Ήταν μέλος της Ομάδας Εργασίας της Διεθνούς Αστρονομικής Ένωσης για την Ονοματολογία Πλανητικών Συστημάτων και ήταν Πρόεδρος της Ομάδας Εργασίας για την Ονοματολογία του Άρη. Πέθανε στη Σάντα Φε στις 3 Ιουλίου 2018 από επιπλοκές της μυασθένειας.

## Παραπομπές


Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Πράσινο Τζαμί (Ιζνίκ)

Το **Πράσινο Τζαμί** () είναι ιστορικό οθωμανικό τζαμί στο Ιζνίκ της Τουρκίας. Είναι ένα εξαιρετικό δείγμα τζαμιών με έναν τρούλο της πρώιμης Οθωμανικής περιόδου.

## Το Τζαμί
Ένα από τα πρώτα δείγματα της οθωμανικής αρχιτεκτονικής, το Πράσινο Τζαμί  κατασκευάστηκε με εντολή του Μεγάλου Βεζίρη Τσανταρλή Καρά Χαλίλ Χαϊρεντίν Πασά του σουλτάνου Μουράτ Α' στο Ιζνίκ. Αργότερα ολοκληρώθηκε από τον γιο του Αλή Πασά. Η επιγραφή στο τέμενος δίνει την ημερομηνία κατασκευής ως Έτος Εγίρας 780-794 (1378-1391 μ.Χ.), και το όνομα του αρχιτέκτονα ως Χατζί μπιν Μουσά.

Το Πράσινο Τζαμί βρίσκεται βρίσκεται εντός των τειχών του Ιζνίκ κοντά στην Πύλη Λέφκε στο ανατολικό άκρο της πόλης. Αποτελείται από μια στοά με τρεις εσοχές και μια ενιαία αίθουσα προσευχής, που καλύπτεται με έναν ενιαίο τρούλο διαστάσεων 10,5 μέτρων σε διάμετρο. Το ύψος του τρούλου είναι 17,5 μέτρα πάνω από το δάπεδο, έχει τέσσερα παράθυρα και το κάτω μέρος των εσωτερικών τοίχων είναι επικαλυμμένο με γκρι μαρμάρινα πάνελ. Το τζαμί έχει έναν ενιαίο μιναρέ στη βορειοδυτική γωνία του κτηρίου, ο οποίος είναι διακοσμημένος με 12 χιλιάδες περίπου γυαλιστερά πλακάκια από τερακότα σε πράσινο, κίτρινο, τιρκουάζ και σκούρο μωβ χρώμα. Ο πολύχρωμος μιναρές με πλακάκια δίνει στο τζαμί το όνομά του: Yeşil (πράσινο στα τούρκικα). Τα πλακάκια στον μιναρέ τοποθετήθηκαν από τον Μουράτ Β' το 1424. Το μιχράμπ του τζαμιού είναι κατασκευασμένο από μάρμαρο και έχει ύψος περίπου 4 μ. Η κόγχη του μιχράμπ περικλείεται σε ορθογώνιο πλαίσιο και είναι κατασκευασμένη από μάρμαρο. Το μιχράμπ είναι πλούσια διακοσμημένο και οριοθετείται και στις δύο πλευρές με κιονοστοιχίες. Επίσης περιβάλλεται από ένα περίγραμμα χωρίς διακόσμηση. Στο  συγκρότημα κτηρίων υπήρχε ένα ιμαρέτ, που δεν διασώθηκε. Επιπλέον, υπάρχουν τμήματα ενός ερειπωμένου λουτρού κατασκευασμένου τον 17ο αιώνα στα νοτιοανατολικά του τζαμιού. Το λουτρό σταμάτησε να χρησιμοποιείται τον 19ο αιώνα και στη θέση του κατασκευάστηκε ένας φούρνος.

Το τζαμί υπέστη ζημιές το 1922 από τον Ελληνικό Στρατό κατά τον Τουρκικό Πόλεμο Ανεξαρτησίας. Το τζαμί ανακαινίστηκε μεταξύ 1956 και 1969 και ο μιναρές μεταξύ 1961-1965.

## Εικόνες

Αρχείο:Iznik Green mosque 8159.jpg|Πράσινο τζαμί Ιζνίκ (Εξωτερική όψη)
Αρχείο:Iznik Green mosque 8182.jpg|Πράσινο τζαμί Ιζνίκ (Εξωτερική όψη)
Αρχείο:Iznik Green mosque 8180.jpg|Πράσινο τζαμί Ιζνίκ, Εξωτερική διακόσμηση
Αρχείο:Iznik Green mosque 8171.jpg|Πράσινο τζαμί Ιζνίκ, Εξωτερική διακόσμηση πάνω από την είσοδο
Αρχείο:Iznik Green mosque 8166.jpg|Πράσινο τζαμί Ιζνίκ, Εσωτερικό με minber
Αρχείο:Iznik Green Mosque Minaret 002.jpg|Πράσινο Τζαμί Ιζνίκ (Μιναρές)
Αρχείο:Iznik Green Mosque 004.jpg|Πράσικο Τζαμί (Μιναρές)


## Παραπομπές


## Πηγές

* 

Κατηγορία:Κτίρια και κατασκευές στην Επαρχία Προύσας
Κατηγορία:Οθωμανική αρχιτεκτονική στην Τουρκία
Κατηγορία:Αξιοθέατα στην Τουρκία
Κατηγορία:Τζαμιά στην Τουρκία
Έξαρση της ευλογιάς των πιθήκων το 2022

Μια **έξαρση της [[Ευλογιά των πιθήκων|ευλογιάς των πιθήκων]]** επιβεβαιώθηκε στις 6 Μαΐου 2022 στο Ηνωμένο Βασίλειο. Ακολούθησε η ανακοίνωση πολλών από τα κρούσματα της ευλογιάς των πιθήκων στο Ηνωμένο Βασίλειο, με αποτέλεσμα ορισμένοι παρατηρητές να θεωρήσουν ότι λαμβάνει χώρα η μετάδοση στην κοινότητα. Στις 18 Μαΐου ανακοινώθηκαν κρούσματα σε Πορτογαλία, Ισπανία, Καναδά και ΗΠΑ, και τις επόμενες ημέρες σε Ιταλία, Σουηδία, Βέλγιο, Γαλλία, Αυστραλία και Γερμανία. Ο Παγκόσμιος Οργανισμός Υγείας κήρυξε την έξαρση επείγουσα διεθνή κατάσταση για τη δημόσια υγεία στις 23 Ιουλίου 2022. Η κατάσταση επείγουσας ανάγκης άρθηκε τον Μάιο του 2023.

Φυλογενετική ανάλυση του ιού έδειξε ότι ανήκει στον κλάδο της Δυτικής Αφρικής, ο οποίος σχετίζεται με εξαγόμενα περιστατικά ταξιδιωτών από τη Νιγηρία το 2018 και το 2019. Η ευλογιά των πιθήκων είναι μια νόσος ενδημική στην κεντρική και δυτική Αφρική. Τα αρχικά συμπτώματα περιλαμβάνουν πυρετό, πονοκέφαλο, μυϊκούς πόνους, πρησμένους λεμφαδένες και αίσθημα κόπωσης. Ακολουθεί χαρακτηριστικό εξάνθημα που σχηματίζει φουσκάλες και κρούστες. Ο χρόνος από την έκθεση μέχρι την έναρξη των συμπτωμάτων είναι περίπου 10 ημέρες. Η διάρκεια των συμπτωμάτων είναι συνήθως δύο έως τέσσερις εβδομάδες.

Μέχρι τις 10 Νοεμβρίου 2022 είχαν καταγραφεί 78.278 κρούσματα σε 103 μη ενδημικές χώρες και έχουν καταγραφεί 36 θάνατοι σε μη ενδημικές χώρες.

## Υπόβαθρο
Η ανθρώπινη ευλογιά των πιθήκων είναι μια ιογενής λοίμωξη που προκαλείται από τον ιό της *ευλογιάς των πιθήκων*, συγγενή της πλέον εξαλειφθείσας ευλογιάσ. Η ευλογιά των πιθήκων εμφανίζεται γενικά με παρόμοια συμπτώματα με την ευλογιά, αν και συνήθως πιο ήπια. Το ποσοστό θνησιμότητας από κρούσματα μπορεί να είναι έως και 10% χωρίς έγκαιρη θεραπεία, ωστόσο ο κλάδος που εντοπίστηκε στα κρούσματα υποδηλώνει ποσοστό θνησιμότητας 

## Εξωτερικοί σύνδεσμοι
* Ενημερώσεις από τον ECDC 
* Η πύλη του ΠΟΥ για την έξαρση 

Κατηγορία:Επιδημίες
Κατηγορία:Ιογενείς ασθένειες